Skaidrojošs apraksts SAT daļai.

**1. Siltumtrases montāža.**

Siltumtīklu rekonstrukcijas projekts izstrādāts saskaņā ar Pašvaldības SIA „Ventspils siltums” izdoto projektēšanas uzdevumu.

Projektā paredzēts veikt **siltumtrases būvniecību posmā no Dzeņu ielas līdz Vasarnīcu ielai 29, 33, 44, 56, Riņķa ielai 2, Atpūtas ielai 1, 5.**

Projektu paredzēts realizēt trijās kārtās*. Pirmā kārta* – no pieslēguma vietas Dzeņu ielā līdz noslēgarmatūrai pie Riņķa ielas 2. *Otrā kārta* – no noslēgarmatūras pie Riņķa ielas 2 līdz ēkām Vasarnīcu ielā 56. *Trešā kārta* – atzars uz muzeja ēku Riņķa ielā 2. Pirmo un otro būvniecības kārtu realizē kopā, bet trešo kārtu paredzēts izbūvēt atsevišķi reizē ar būvprojektu “Piejūras brīvdabas muzeja daudzfunkcionālās ēkas jaunbūve Riķā ielā 2, Ventspilī”.

Siltumtrase projektēta no rūpnieciski izolētiem cauruļvadiem ar signalizācijas sistēmu.

Montāžas veids – bezkanāla cauruļvadu montāža.

Siltumtīklu temperatūras un spriegumi tiek kompensēti trases pagriezienos, veicot trases termisko spriegošanu pirms trases aizbēršanas..

Pēc cauruļvadu metināšanas darbu beigšanas veikt 100% metināto šuvju pārbaudi ar šuvju nesagraujošu metodi. Pēc šuvju defektoskopijas veikt sistēmas hidraulisko pārbaudi (ja pasūtītājs to pieprasa).

Siltumtrases 3.kārtas būvniecība paredzēta kopā ar būvprojekta “Piejūras brīvdabas muzeja daudzfunkcionālās ēkas jaunbūve Riķā ielā 2, Ventspilī” realizāciju.

Siltumtrases montāžu, pārbaudi un nodošanu ekspluatācija izpildīt atbilstoši LR būvniecības normām un noteikumiem, kā arī atbilstoši PSIA „Ventspils siltums” prasībām.

**2. Ēkas ievadu montāža.**

Ēkas ievadus izbūvēt ar vertikālajiem rūpnieciski izolētajiem līkumiem. Cauruļvadus ēkas ievadā hermetizēt, izmantojot ēkas ievadu blīvējumus. Cauruļvadu galos montēt galu termonosēduzmavas un piemetināmus lodveida ventiļus. Izvada galam virs grīdas ir jābūt ne mazāk kā 300 mm.

Signalizācijas sistēmas savienojumu kārbu (termināli) uzstādīt pie cauruļu ievada.

**3. Siltumtrases krustojums ar kabeļiem.**

* Kabeļu ieguldīšanas dziļums no zemes virsmas 0,7 – zem trotuāriem un zālājā, 1 m dziļumā – zem braucamās daļas.
* Virs siltumtrases esošos sakaru kabeļu kanalizāciju un elektrokabeļus pēc atrakšanas nostiprināt. Tehnisko risinājumu skat. lapā SAT-2.
* Pirms rakšanas darbu uzsākšanas precizēt elektrisko kabeļu atrašanās vietu un ieguldīšanas augstumu.
1. **Siltumtrases krustojumi ar ūdensvada un kanalizācijas cauruļvadiem.**

Krustojumu vietās veikt ūdensvada un kanalizācijas cauruļvadu nostiprināšanas darbus (ja tas ir nepieciešams), lai būvniecības gaitā netiktu deformēti minētie cauruļvadi.

**5. Segumu atjaunošana.**

Pēc siltumtrases 3.kārtas montāžas pabeigšanas būvgrāvi piebērt un pieblietēt ar rupjgraudu smilti bez māla un akmeņu piemaisījuma līdz esošajai zemes virsas atzīmei. Teritorijas labiekārtošanas darbi paredzēti būvprojektā “Piejūras brīvdabas muzeja daudzfunkcionālās ēkas jaunbūve Riķā ielā 2, Ventspilī”

## Sastādīja M. Nagla